కేస్ క్లోజ్డ్
"కేస్ క్లోజ్డ్" , అనేది గా కూడా సుపరిచితం. ఇది గోషో అయోమాచే రాయబడిన మరియు చిత్రించబడిన ఒక జపనీస్ నేరపరిశోధన మాంగా సిరీస్‌. మరియు ఇది "వీక్లీ షోనెన్ సండే" లో 1994 నుండి సీరియల్‌గా ప్రచురింపబడింది. కాపీరైట్ సమస్యలను నిరోధించడం కోసం "డిటెక్టివ్ కానన్‌" పేరుతో ఉన్న ఈ పుస్తకం "కేస్ క్లోజ్డ్" గా పేరు మార్చుకుని ఆంగ్ల భాషలో విడుదలైంది. విషప్రయోగం కారణంగా అనుకోకుండా ఒక పిల్లాడిగా మారిన ఒక అద్భుత యువకుడైన డిటెక్టివ్ షినిచి కుడో సాగించిన సాహసాలతో ఈ కథనం సాగుతుంది.
పబ్లికేషన్ చొరవతో, కేస్ క్లోజ్డ్ రచన సంవృద్ధికరమైన ఒక మీడియా ఫ్రాంచైజ్‌‌గా విస్తరించింది. "కేస్ క్లోజ్డ్" అనేది జపనీస్ మాంగా సంపుటి వీక్లీ షోనెన్ సండేలో 1994 నుంచి క్రమం తప్పకుండా సీరియల్‌గా వెలువడడంతో పాటు మే 2010 నాటికి 68 ట్యాంకోబోన్ వ్యాల్యూమ్‌లుగా సేకరించబడింది. అలాగే TMS ఎంటర్‌టైన్‌మెంట్ మరియు యెమియురీ టెలికాస్టింగ్ కార్పోరేషన్ నిర్మాణంలో కొనసాగుతున్న యానిమేటెడ్ టెలివిజన్ సిరీస్లోకి ఈ మాంగా దత్తత చేసుకోబడింది. మరోవైపు ఈ సిరీస్, పధ్నాలుగు ఒరిజినల్ వీడియో యానిమేషన్‌లు, పధ్నాలుగు యానిమేటెడ్ ఫీచర్ ఫిల్ములు, అనేక వీడియో గేమ్‌లుగాను, అలాగే అనేక "కేస్ క్లోజ్డ్" -సంబంధిత అమ్మకం సరకుగా కూడా విస్తరించింది.
ఉత్తర అమెరికాలో ఇంగ్లీష్-భాష ప్రచురణ కోసం విజ్ మీడియా పేరు కింద ఈ మాంగా సిరీస్‌పై లైసెన్స్ పొందడంతో పాటు జులై 13, 2010 నాటికి ముప్పై-ఐదు వ్యాల్యూమ్‌లుగా విడుదలైంది. ఉత్తర అమెరికాలో ప్రసారం కోసం యానిమే సిరీస్‌పైఫునిమేషన్ ఎంటర్‌టైన్‌మెంట్ లైసెన్స్ పొందింది. ఈ రెండు ఇంగ్లీష్ అనువర్తనాలు "కేస్ క్లోజ్డ్" అనే పేరుమీదనే కొనసాగడంతో పాటు ఈ సిరీస్‌లోని పాత్రల పేర్లను అమెరికీకరణ చేశారు. వారి అడల్ట్ స్విమ్ ప్రోగ్రామింగ్ బ్లాక్‌లో భాగంగా ఆంగ్ల అనువాద సిరీస్‌లోని యాభై ఎపిసోడ్లని మే 24, 2004 నుంచి జనవరి 2005 వరకు కార్టూన్ నెట్‌వర్క్ పై ప్రసారం చేశారు. అయితే, తక్కువ రేటింగ్స్ కారణంగా అటుపై ఈ ప్రసారాన్ని ఆపేశారు. దీనికి సంబంధించిన మొదటి ఆరు సినిమాలైన, , , , , , , లాంటివి రీజియన్ 1 DVDపై ఉత్తర అమెరికాలో విడుదలయ్యాయి.
మాంగా యొక్క సంకలన వాల్యూమ్‌లు జపాన్‌లో 120 మిలియన్లకు పైగా అమ్ముడయ్యాయి. అలాగే, యానిమే అనువర్తనాలు కూడా మంచి ఆదరణ అందుకున్నాయి, 1996 మధ్య కాలంలో యానిమేజ్ యొక్క ఎన్నికల్లో టాప్ ఇరవైలో ర్యాంకులను సొంతం చేసుకున్న ఇవి 2000 వరకు టాప్ ఇరవై కంటే కిందికి దిగాయి. జపనీస్ TV యానిమే ర్యాంకింగ్‌లో, కేస్ క్లోజ్డ్ తరచూ టాప్ ఆరులో స్థానం సాధించింది. ఈ సిరీస్‌కు సంబంధించిన అనేక చలన చిత్రాలుజపాన్ అకాడమీ ప్రైజ్‌ కోసం నామినేట్ అయ్యాయి.
విశిష్ట లక్షణాలు కలిగిన జిమ్మీ కుడో అనే ఉన్నత పాఠశాలలో చదివే ఒక 17-ఏళ్ల డిటెక్టెవ్‌ కుర్రాడు తరచూ పోలీసులతో కలిసి పనిచేస్తుంటాడు. బ్లాక్‌మెయిల్‌కు సంబంధించిన ఒక కేసులో విచారణ జరుపుతున్న సమయంలో మర్మమైన నేరస్థుల ముఠాకు చెందిన ఇద్దరు సభ్యుల ద్వారా కుడో దాడికి గురవుతాడు. ఈ సందర్భంగా కొత్తగా అభివృద్ధి చేసిన ఒక ప్రయోగాత్మక విషాన్ని వారు కుడోకు బలవంతంగా తాగిస్తారు. ఆ విషం తాగితే కుడో చనిపోయే అవకాశం ఉన్నప్పటికీ, ముఠా వ్యక్తులు ఎరుగని ఒక అరుదైన ప్రతికూల ప్రభావం కారణంగా, ఆ విషం కుడో శరీరాన్ని ఏడేళ్ల కుర్రాడిగా మార్చేస్తుంది. అయితే, కుడో మరణించాడని భావించి అతడిని వదిలి వెళ్లడంతో ఈ విషయం ముఠా సభ్యులకు తెలియదు. ఈ నేపథ్యంలో తన గురించి తెలియకుండా ఉండడంతో పాటు, ఆ ముఠా ఎక్కడ ఉందనే విషయాన్న తెలుసుకోవడం కోసం కుడో తనపేరును కానన్ ఎడోగవగా మార్చుకుంటాడు. మరోవైపు తాను వెతుకుతున్న ముఠా పేరు బ్లాక్ ఆర్గనైజేషన్ అనే విషయాన్ని అతను అటు తర్వాత తెలుసుకుంటాడు. ఆ ముఠాకు సంబంధించిన విషయాలు తెల్సుకునేందుకు అతడు తన చిన్న నాటి స్నేహితురాలు రాచెల్ మోర్‌ను సాయంగా తీసుకుంటాడు.రాచెల్ మోర్ తండ్రి రిచర్డ్ మోర్ ఒక ప్రైవేటు నేరపరిశోధకుడుగా పనిచేస్తుంటాడు. రాచెల్ సైతం టైటన్ ప్రాథమిక పాఠశాలలో చదవడంతో పాటు, తన తరగతిలోని మరో ముగ్గురు పిల్లలు- అమి యోషిదా, మిట్చ్ టిసుబురయ, జార్జ్ కోజిమాలతో కలిసి జూనియర్ డిటెక్టివ్ లీగ్‌ను ఏర్పాటు చేస్తుంది. పొరుగు వ్యక్తి, స్నేహితుడు అయిన డాక్టర్ అగసా కనిపెట్టిన పరికరాల సాయంతో కానన్‌గా సైతం నేర సంబంధిత కేసులను పరిష్కరించడాన్ని కొనసాగించే జిమ్మీ ఈ సందర్భంగా, రిచర్డ్ మోర్‌గా వ్యవహరిస్తుంటాడు. నైపుణ్యం లేని డిటెక్టివ్ అయిన రిచర్డ్ మోర్, అకస్మాత్తుగా తన కేసు-పరిష్కార సామర్థ్యాలు పెరగడం గురించి అర్థం కాక అయోమయానికి గురవుతుంటాడు. అయితే, తనకు లభిస్తున్న పేరు ప్రఖ్యాతలను తలచి సంతోషపడే క్రమంలో అతను దీని గురించి ఏమాత్రం తనని తాను ప్రశ్నించుకోడు.
ఇక ఈ సిరీస్‌లో మరో ప్రధానమైన పాత్రగా అనితా హెయిలే కనిపిస్తుంది. బ్లాక్ ఆర్గనైజేషన్‌లో మాజీ సభ్యురాలైన ఈమె "షెర్రీ" అనే మారుపేరుతో వ్యవహరిస్తుంటుంది. అయితే, వాస్తవానికి షియో మియానో అనే పేరు కలిగిన ఒక రసాయనశాస్త్ర మేధావి అయిన ఆమె, APTX 4869 అనే విషాన్ని అభివృద్ధి చేస్తుంది. ఈ విషం వల్లే ఈ కథలో జిమ్మీ ఒక పిల్లవాడిగా మారిపోతాడు . బ్లాక్ ఆర్గనైజేషన్ సభ్యుల కారణంగా తన సోదరి దారుణంగా హత్య చేయబడడంతో ఆ ముఠా నుంచి బయటపడేందుకు ప్రయత్నించే క్రమంలో ఆమె ముఠా సభ్యులకు బందీగా మారుతుంది. దీంతో తాను తయారు చేసిన APTX 4869ను ఒక డోస్ తీసుకోవడం ద్వారా ఆత్మహత్య చేసుకునేందుకు ఆమె ప్రయత్నిస్తుంది. అయితే, చనిపోవడానికి బదులుగా ఆమె చిన్నపిల్లగా మారిపోతుంది. దీంతో ఆ ముఠా బారినుంచి ఆమె తప్పించుకోగలుగుతుంది. అటుపై ఆమె అనితా హెయిలే అనే మారుపేరుతో కానన్ చదివే పాఠశాలలో చేరుతుంది. ఆమె కానన్ యొక్క నిజమైన రూపాన్ని గుర్తించడంతో పాటు, బ్లాక్ ఆర్గనైజేషన్‌ను అణిచివేసేందుకు అతను సాగిస్తున్న అన్వేషణలో అతనికి సాయం చేస్తుంది.
దీనితర్వాత, బ్లాక్ ఆర్గనైజేషన్‌ సభ్యుడైన కిర్‌ను పట్టుకునే సమర్థత కలిగిన అమెరికన్ FBIతో కలిసి పనిచేసేందుకు కానన్ సిద్ధమవుతాడు. అయితే, కిర్ అనే వ్యక్తి CIAకి చెందిన ఒక రహస్య ఏజెంట్ అనే విషయం ఆ తర్వాత బహిర్గతం అవుతుంది. అదేసమయంలో FBI కోసం బ్లాక్ ఆర్గనైజేషన్‌కు సంబంధించిన సమాచారాన్ని అందించేందుకు కిర్ మాట ఇస్తాడు. దీంతో వారు కిర్‌ను తిరిగి ఆర్గనైజేషన్‌కి పంపుతారు. దీనితర్వాత, బోర్‌బాన్ అనే కోడ్‌నేమ్‌తో బ్లాక్ ఆర్గనైజేషన్‌లో ఒక కొత్త సభ్యుడు చేరిన విషయాన్ని ఆమె FBIకి చెబుతుంది.
గోషో అయోమా రాసిన "కేస్ క్లోజ్డ్" మాంగా అనేది అర్సెనే లుపిన్, షెర్లాక్ హోల్మెస్, అకిరా కురోసవా యొక్క సమురాయ్ చిత్రాల నుంచి ప్రభావితమైంది.
"కేస్ క్లోజ్డ్" మాంగా ఛాప్టర్లు గోషో అయోమాచే రాయబడింది మరియు చిత్రించబడింది. జపాన్‌లోని షోగాకుకాన్ యొక్క వీక్లీ షోనెన్‌ సండేలో ఇది 1994 నుంచి ప్రచురితమైంది. అప్పటినుంచి "కేస్ క్లోజ్డ్" 'యొక్క ప్రీమియర్, ఏడువందల అధ్యాయాలకు పైగా జపాన్‌లో విడుదల కావడం ద్వారా దీర్ఘకాలం కొనసాగిన 24వ మాంగా సిరీస్‌గా ఘనత సాధించింది. టాంకోబోన్ వ్యాల్యూమ్స్ సిరీస్‌లోని షోగాకుకాన్ ద్వారా ఈ ప్రత్యేకమైన అధ్యాయాల సేకరణ జరిగింది. జూన్ 18, 1994లో మొట్టమొదటి వ్యాల్యూం విడుదలైంది; అటుపై జూన్, 2010 నాటికి అరవై-ఎనిమిది వ్యాల్యూమ్‌లు విడుదలయ్యాయి. సెప్టెంబర్ 7, 2004లో విజ్ మీడియా తొలి వ్యాల్యూమ్‌ని విడుదల చేయగా, జూలై 13, 2004 నాటికి ముప్పై-ఐదు వ్యాల్యూమ్‌లు విడుదలయ్యాయి.
"కేస్ క్లోజ్డ్" యానిమే సిరీస్‌కు కెంజి కొడమ, యసుయిచిరో యమమోటోలు దర్శకత్వం వహించగా,TMS ఎంటర్‌టైన్‌మెంట్, యోమియూరి టెలికాస్టింగ్ కార్పోరేషన్‌లు నిర్మాణ బాధ్యతలు నిర్వహించాయి. "కేస్ క్లోజ్డ్" యానిమేకు సంబంధించిన విదేశీ టెలివిజన్, హోమ్ వీడియో హక్కులను ఫునిమేషన్ ఎంటర్‌టైన్‌మెంట్ సొంతం చేసుకుంది. అటుపై ఈ యానిమేను అది కార్టూన్ నెట్‌వర్క్ లో ప్రసారం చేసింది. వారి అడల్ట్ స్విమ్ కార్యక్రమ విభాగంలో భాగంగా, మే 24, 2004 నుంచి జనవరి 2005 వరకు ఇంగ్లీష్‌లోకి అనువాదమైన యాభై ఎపిసోడ్లు ప్రసారమయ్యాయి. అటుపై తక్కువ రేటింగ్ కారణంగా ఈ ప్రసారాలను ఆపేశారు.
జూలై 2010 నాటికి 18 సీజన్స్, 152 వ్యాల్యూమ్‌లు షోగాకుకాన్ ద్వారా విడుదలయ్యాయి. మరోవైపు ఫునిమేషన్ ఎంటర్‌టైన్‌మెంట్ ద్వారా జూలై 22, 2008, మే 12, 2009 మధ్యకాలంలో ఆంగ్ల అనువర్తన యానిమేకు సంబంధించిన ఐదు DVD కలెక్షన్ బాక్సులు విడుదలయ్యాయి. అటుపై జూలై 14, 2009, మార్చి 23, 2010 మధ్య కాలంలో విరిడియన్ ఎడిషన్‌లో భాగంగా ఈ DVD బాక్స్ సెట్స్ మరోసారి విడుదలయ్యాయి.
యెమియూరి టెలికాస్టింగ్ కార్పోరేషన్ నిర్మించిన అనే ఒక ప్రత్యక్ష నాటకం అక్టోబర్ 2, 2006న ప్రసారమైంది. ఈ నాటకం జిమ్మీ, కానన్‌గా మారే వరకు దారితీసే ప్రస్తుత కథనానికి ఉపోద్ఘాతంగా ఉంటుంది. జిమ్మీ కుడోగా షున్ ఒగురి, రాచెల్ మోర్‌గా టోమోకా కురోకవా, రిచర్డ్ మోర్‌గా టకనోరి జిన్నాయ్‌ లాంటి ప్రత్యేక నటులు నటించారు.
ఇక అనే రెండో నాటకం డిసెంబర్ 17, 2007న ప్రసారమైంది. ఇందులో, జిన్, వోడ్కాలు షెర్రీ కోసం తమ అన్వేషణను కొనసాగిస్తారు. అయితే, మిస్ జపనీస్‌క్యూ అవార్డ్ కార్యక్రమం సందర్భంగా బైగర్‌ను కలిగిన కేకులను ఎయ్, కానన్‌లు తిన్నారని, దానివల్ల వారు తిరిగి తమ అసలైన శరీరాల్లోకి మారిపోతారనే విషయాన్ని వారు చిన్న పని తర్వాత తెలుసుకుంటారు. ఇందులో నటనకు కొత్తైన యు కషియి, షియో మియానోగా, కోయోకా షిబట ఎయ్‌గా కలిసి నటించగా, జిన్‌గా ససకు, వోడ్కాగా టారో ఒకడా, కానన్‌గా నావో ఫుజిసాకిలు నటించారు. ఈ రెండు నాటకాలు ప్రామాణిక, పరిమిత ఎడిషన్ DVDలుగా మార్చి 23, 2007, మార్చి 28, 2008లలో వరుసగా విడుదలయ్యాయి.
"కేస్ క్లోజ్డ్" సిరీస్ ఆధారంగా పధ్నాలుగు చలన చిత్రాలు రూపొందాయి. ఈ చిత్రాలన్నీ 1997తో ప్రారంభమై ప్రతి ఏడాది ఏప్రిల్ నెలలో విడుదలయ్యాయి. ప్రతి చిత్రం కేస్ క్లోజ్డ్ కు సంబంధించిన అసలైన కథనాన్ని కలిగి ఉండడమే కాకుండా, మాంగా కథను కూడా కలుపుకుని తెరమీదకు వచ్చాయి.
గా సుపరిచితమైన మొదటి చిత్రం, "" జపాన్‌లో 1997 ఏప్రిల్ 19న విడుదలైంది. మిచిహికో సావా దర్శకత్వం వహించిన ఈ చిత్ర కథను కజునరి కొచి రాశారు. ఈ చిత్రం గోషో అయోమా'యొక్క మ్యాజిక్ కైటో కోసం ప్రణాళికల ముగింపుపై పాక్షికంగా ఆధారపడి ఉంటుంది, టోక్యో చుట్టూ గృహదహనం/బాంబుల కేసులు అల్లుకున్న ఈ కథనం, బాంబు వేసేందుకు ముందుగానే నిర్ణయించిన ప్రదేశంలో జిమ్మీతో మాట్లాడేందుకు రాచెల్ చేసిన అభ్యర్థనతో అల్లుకుని ఉంటుంది.
గా తెలిసిన రెండో చిత్రం,"" జపాన్‌లో 1998 ఏప్రిల్ 18న విడుదలైంది. కెంజి కొడమ దర్శకత్వంలో రూపొందిన ఈ చిత్రాన్ని కుజునరీ కొచి రచించారు.రిచర్డ్ మోర్‌కు సన్నిహితులైన వ్యక్తులు ది A.B.C హత్యలు లాగా దాడికి గురవుతుండడానికి సంబంధించిన కేసు చుట్టూ తిరిగే కథనంతో ఈ చిత్రం రూపొందింది. ఈ చిత్రం పంపిణీదారులకు 1.05 బిలియన్ యెన్ ఆదాయాన్ని సమకూర్చి పెట్టింది.
గా తెలిసిన మూడో చిత్రం, "" , జపాన్‌లో 1999 ఏప్రిల్ 17న విడుదలైంది. ఈ చిత్రానికి సైతం కెంజి కొడమ మరియు కజునరి కొచిలు వరుసగా రచన మరియు దర్శకత్వ బాధ్యతలు నిర్వహించారు. కొత్తగా ఆవిష్కృతమైన ఫెబెర్గ్ గుడ్డు చుట్టూ ఈ కథ అల్లుకుంది. ఫాన్టం థీప్ కిడ్ యొక్క హెచ్చరిక-మరియు రాస్‌పుతిన్ వారసుడు సంబంధం కలిగిన ఒక హత్య కేసుకు ఇది కారణమవుతుంది. ఈ చిత్రం పంపిణీదారులకు 1.45 బిలియన్ యెన్‌లను సాధించి పెట్టింది.
గా సుపరిచితమైన నాలుగో చిత్రం, "" , జపాన్‌లో ఏప్రిల్ 22, 2000న తొలిసారి విడుదలైంది. గత రెండు చిత్రాలకు పనిచేసిన సిబ్బందే ఈ చిత్రానికి కూడా దర్శకత్వ, రచన బాధ్యతలు నిర్వహించారు. పోలీసులు బాధితులుగా ఉన్న వరుస హత్య కేసుల్లో రాచెల్ మోర్ ఏ విధంగా చిక్కుకుంటుంది, ఆమెపై జరిగిన హత్యా యత్నం కారణంగా ఆమె అమ్నీషియాకు గురికావడం, హంతకుడికి ఆమె మరో లక్ష్యంగా మారడం లాంటి అంశాలతో "క్యాప్చర్డ్ ఇన్ హెర్ ఐస్" తెరకెక్కింది. ఈ చిత్రం బాక్సాఫీస్ వద్ద 2.5 బిలియన్ల జపనీస్ యేన్‌ల ఆదాయాన్ని ఆర్జించింది.
గా తెలిసిన ఐదో చిత్రం, "" , 2001 ఏప్రిల్ 21న జపాన్‌లో తొలిసారిగా విడుదలైంది. గత చిత్రాల దర్శకుడు, రచయితల ద్వారానే రూపొందిన ఈ చిత్రం, బ్లాక్ ఆర్గనైజేషన్ ద్వారా ఒక భవన నిర్మాత హత్య, ఒక అభివృద్ధి నిర్మాణంపై తాజాగా దాడి జరగడం, అనితా హెయిలే యొక్క అనుమానాస్పద ఫోన్ కాల్స్ లాంటి అంశాలతో ఉంటుంది. ఈ చిత్రం బాక్సాఫీస్ వద్ద 2.9 బిలియన్ల యేన్‌లను సాధించింది.
గా పరిచయమైన ఆరో చిత్రం, "" ,2002 ఏప్రిల్ 20న జపాన్‌లో తొలిసారి విడుదలైంది. ప్రఖ్యాత స్క్రిప్ట్ రైటర్ హిసాషి నోజవాఈ చిత్రానికి రచన చేసినప్పటికీ, దర్శకుడిగా మాత్రం కెంజి కొడమ వ్యవహరించారు. ఈ చిత్రం ఒక జంట కథలతో ఉంటుంది: నిజ జీవితంలో, ఒక IT వ్యాపారవేత్త యొక్క ప్రధాన ప్రోగ్రామర్ హత్య గురించిన కథ నడుస్తుండగా, అదేసమయంలో మిథ్యా ప్రపంచంలో కానన్ మరియు స్నేహితులు ఆడే వర్చువల్ రియాలిటీ గేమ్ జరుగుతుంటుంది. అక్కడ వారి జీవితాలు ప్రమాదంలో ఉంటాయి. ఈ చిత్రం బాక్సాఫీస్ వద్ 3.4 బిలియన్ యెన్‌లను సాధించింది.
ఏడో చిత్రం, , 2003 ఏప్రిల్ 19న తొలిసారి విడుదలైంది. ఈ చిత్రానికి కూడా కజునరి కొచి రచన చేయగా, కెంజి కొడమ దర్శకత్వ బాధ్యతలు నిర్వహించారు. క్యోటో వేదికగా సాగే ఈ చిత్రంలో, పురాతన వస్తువులను దొంగిలించే ముఠాను పట్టుకోవడం ప్రధానాంశం. ఈ చిత్రం బాక్సాఫీస్ వద్ద 3.2 బిలియన్ యెన్‌ల ఆదాయాన్ని ఆర్జించింది.
ఎనిమిదో చిత్రం, , 2004 ఏప్రిల్ 17న ప్రేక్షకుల ముందుకు వచ్చింది. ఈ చిత్రం యసుయిచిరో యమమోటో యొక్క మొట్టమొదటి డిటెక్టివ్ కానన్ చిత్రం, అయితే ఈ చిత్రానికి కుజునరి కొచి రచయితగా వ్యవహరించారు. ఒక విమానంలో జరిగిన విషప్రయోగం కేసు గురించిన చిత్రం ఇది. పైలట్ మరియు కో-పైలట్‌లు సైతం ఈ విష ప్రయోగానికి గురవుతారు, దీంతో ప్రయాణీకులను రక్షించేందుకు కానన్ ఎడోగవ మరియు పాన్టం థీప్ కిడ్‌లు ఈ కేసు పరిశోధనకు దిగుతారు. ఈ చిత్రం బాక్సాఫీస్ వద్ద 2.8 బిలియన్ యెన్‌ల ఆదాయాన్ని సాధించింది.
తొమ్మిదో చిత్రం, , 2005 ఏప్రిల్ 19న తొలిసారిగా ప్రదర్శితమైంది. గత చిత్ర దర్శకుడు, రచయితలే ఈ చిత్రానికి కూడా పనిచేశారు. క్రూయిజ్ నౌక నిర్మాణం, నౌకనిర్మాత హత్య ఘటన, నౌకనాశనం అయ్యే విపత్తు లాంటి అంశాలతో పాటు రాచెల్ మోర్, జిమ్మీ కుడోల గతం లాంటి అంశాలతో ఈ చిత్రం నిర్మితమైంది. ఈ చిత్రం 2.15 బిలియన్ యెన్‌లను వసూలు చేసింది.
పదో చిత్రం, 2006 ఏప్రిల్ 15న విడుదలైంది. ఈ చిత్రానికి యసుయిచిరో యమమోటో దర్శకత్వం వహించగా, కజునరి కొచి రచన చేశారు. రాచెల్ మరియు స్నేయితులు ఒక వినోద ఉద్యానవనంలో బంధీలుగా మారగా, ఒక పాత హత్య కేసు గురించి కానన్ పరిశోధించడం చుట్టూ ఈ కథ తిరుగుతుంది. ఈ చిత్రం బాక్సాఫీస్ వద్ద 3.03 బిలియన్ యెన్‌లను సాధించింది, జపనీస్ బాక్సీఫీస్ వద్ద మొదటి స్థానం సాధించడంతో పాటు, మూడు వారాల పాటు అదే స్థానంలో కొనసాగింది.
పదకొండవ చిత్రం, , మొదటిసారిగా 2007 ఏప్రిల్ 27న విడుదలైంది. కజునరి కొచి ఈ చిత్రానికి రచన చేయగా, కెంజి కొడమ దర్శకత్వం వహించారు. నిధి అన్వేషకులు హత్యకు గురికావడం గురించి మరియు ఒక జపనీస్ ద్వీపం నుంచి అన్నే బొన్నే ద్వారా దోపిడీ జరగడం గురించి ఈ కథ సాగుతుంది. ఈ చిత్రం 2.53 బిలియన్ యెన్‌లను సాధించింది
పన్నెండవ చిత్రం, 2008 ఫిబ్రవరి 20న ప్రకటించబడి, 2008 ఏప్రిల్ 19న విడుదలై, జపనీస్ బాక్సాఫీస్ వద్ద అగ్రస్థానంలో నిలిచింది. 2008 మే 5 నాటికి ఈ చిత్రం 420.03 మిలియన్ యెన్‌లకు పైగా సాధించింది.. జపనీస్ బాక్సాఫీస్ వద్ద 2008లో అగ్రస్థానంలో నిలిచిన దేశీయ చిత్రాల్లో పన్నెండవది అయిన ఈ చిత్రం 2.42 బిలియన్ యెన్‌లు సాధించింది..
పదమూడవ చిత్రం, 2009 ఏప్రిల్ 18న విడుదలైంది. ఈ చిత్రంలో, కానన్‌ను గుర్తించేందుకు బ్లాక్ ఆర్గనైజేషన్‌కు చెందిన కొత్త సభ్యుడైన ఐరిష్ ప్రయత్నించడంతో పాటు అతని చుట్టూ ఉండేవారిని ప్రమాదంలో పడేస్తుంటాడు.
ఈ చిత్రం జపనీస్ దేశీయ బాక్సాఫీస్ వద్ద 3.5 మిలియన్ యెన్‌లను సాధించడంతో పాటు, డిటెక్టివ్ కానన్ సిరీస్‌లో అత్యధిక వసూళ్లు రాబట్టిన చిత్రంగా నిలిచింది.
పధ్నాలుగవ చిత్రం, , 2010 ఏప్రిల్ 17న విడుదలైంది. ఈ కొత్త చిత్రంలో, ప్రపంచంలోనే అతిపెద్ద విమానంలో ప్రయాణించేందుకు కానన్ మరియు ఇతరులను జిరోకిచి సుజుకి ఆహ్వానిస్తాడు. అయితే, గుర్తుతెలియని తీవ్రవాదులు విమానాన్ని హైజాక్ చేయడంతో పాటు ఒక ప్రాణాంతక వైరస్‌ను విడుదల చేస్తారు. జపనీస్ దేశీయ బాక్సాఫీస్ వద్ద ఈ చిత్రం 3.1 బిలియన్ యెన్‌లను సాధించింది.
"కేస్ క్లోజ్డ్" సిరీస్ నుంచి విడుదలైన మొట్టమొదటి వీడియో పేరు "మెయిటాంటెయి కానన్: చిక యుయేన్చి సత్‌సుజిన్ జికెన్‌", 1996 డిసెంబరు 27న గేమ్ బాయ్‌గా రంగప్రవేశం చేశాడు. ప్రస్తుతం, "" PAL రీజియన్ కోసం నోబిలిస్ స్థానికీకరించినప్పటికీ, మెజారిటీ ఆటలు మాత్రం జపాన్‌లోనే విడుదలవుతున్నాయి. అప్పటివరకు, సమర్పించిన "కేస్ క్లోజ్డ్" ఆటలన్నీ సోనీ యొక్క కన్సోల్స్ కోసం విడుదలయ్యాయి, వండర్‌స్వాన్, మరియు నింటెండో DS లాంటివి నామ్కో బందాయ్ హోల్డింగ్స్ ద్వారా అభివృద్ధి చేయబడ్డాయి. మరోవైపు గేమ్ బాయ్‌పై బాన్‌ప్రెస్టో "కేస్ క్లోజ్డ్" టైటిల్స్ అభివృద్ధి చేయగా, మార్వలస్ ఎంటర్‌టైన్‌మెంట్, "కేస్ క్లోజ్డ్: ది మిరాపోలిస్ ఇన్వెస్టిగేషన్‌"ను అభివృద్ధి చేసింది.
కట్సువో ఓహ్‌నో ద్వారా "కేస్ క్లోజ్డ్" ఒరిజినల్ సౌండ్‌ట్రాక్‌లు కంపోజ్ చేయబడి మరియు తయారుచేయబడ్డాయి. యూనివర్సల్ మ్యూజిక్ గ్రూప్ యొక్క పాలీడోర్ రికార్డ్స్ ద్వారా ఇరవై-ఏడు ఒరిజినల్ సౌండ్‌ట్రాక్‌లు కలిగిన CD తయారుచేయబడింది. "కేస్ క్లోజ్డ్" యానిమే సిరీస్ మరియు ప్రతి సినిమా కోసం ఇవి విడుదల చేయబడ్డాయి. "డిటెక్టివ్ కానన్: ఒరిజినల్ సౌండ్‌ట్రాక్ 1" అనే ఇరవై ట్రాక్‌లు కలిగిన CD 1996 ఫిబ్రవరి 21న విడుదలైంది. దీనికి కొనసాగింపుగా, 1996 మే 2న డెబ్బై ట్రాక్స్ కలిగిన "డిటెక్టివ్ కానన్: ఒరిజినల్ సౌండ్‌ట్రాక్ 2" విడుదలైంది. "డిటెక్టివ్ కానన్: ఒరిజినల్ సౌండ్‌ట్రాక్ 3" ఇరవై-ఏడు ట్రాక్స్ తో 1996 నవంబరు 25న విడుదలైంది. "డిటెక్టివ్ కానన్: ఒరిజినల్ సౌండ్‌ట్రాక్ 4 ～లెటస్ గో! " "డిటెక్టివ్ బాయ్స్～" అనేది ఇరవై-ఎనిమిది సౌండ్‌ట్రాక్స్ తో ఏప్రిల్ 25, 200న విడుదలైంది. యానిమేలోని అత్యుత్తమ సౌండ్‌ట్రాక్స్ కలిగిన మూడు CDలు కూడా విడుదలయ్యాయి. "డిటెక్టివ్ కానన్: ఒరిజినల్ సౌండ్‌ట్రాక్- సూపర్ బెస్ట్" అనేది ముప్పై-ట్రాక్స్ తో 1997 నవంబరు 27న విడుదలైంది. "డిటెక్టివ్ కానన్: ఒరిజినల్ సౌండ్‌ట్రాక్- సూపర్ బెస్ట్ 2" అనేది ఇరవై-రెండు ట్రాక్స్ తో 2003 డిసెంబరు 17న విడుదలైంది. "డిటెక్టివ్ కానన్ TV ఒరిజినల్ సౌండ్‌ట్రాక్: సెలక్షన్ బెస్ట్" 2007 డిసెంబరు 5న విడుదలైంది. యూనివర్సల్ మ్యూజిక్ గ్రూప్ ద్వారా నాలుగు సింగిల్స్ విడుదలయ్యాయి: డిటెక్టివ్ కానన్ మెయిన్ థీమ్ అనేది 1996 జనవరి 25న విడుదలైంది; అనేది 1997 ఏప్రిల్ 23న విడుదలైంది; అనేది 1997 సెప్టెంబరు 26న విడుదలైంది; మరియు అనేది 2005 డిసెంబరు 28న విడుదలైంది. యూనివర్సల్ మ్యూజిక్ గ్రూప్ ద్వరా రెండు ఇమేజ్ ఆల్బమ్స్ కూడా విడుదలయ్యాయి. అనే మొదటి ఆల్బం 1997 అక్టోబరు 22న, మరియు అనే రెండో ఆల్బం 2006 జనవరి 25న విడుదలయ్యాయి. అలాగే ప్రతి "కేస్ క్లోజ్డ్" చిత్రం కోసం యూనివర్సల్ మ్యూజిక్ గ్రూప్ ద్వారా ఒక ఒరిజినల్ సౌండ్‌‌ట్రాక్‌ తయారు చేయబడింది.
"కేస్ క్లోజ్డ్" నుంచి సేకరించిన డెబ్బై-ఎనిమిది థీమ్ సాంగ్స్ విడుదలయ్యాయి; ఇందులో ఇరవై-తొమ్మిది ప్రారంభ థీమ్స్, ముప్పై-ఐదు ముగింపు థీమ్స్, మరియు ఈ సిరీస్‌లోని సినిమాల్లోని పధ్నాలుగు థీమ్స్ లాంటివి ఇందులో ఉంటాయి. మొదటి రెండు ప్రారంభాలు, ముగింపు, మరియు మొదటి చిత్రం థీమ్ సాంగ్ సింగిల్స్ ను యూనివర్సల్ మ్యూజిక్ గ్రూప్ విడుదల చేసింది. అది మొదలుకుని బీయింగ్ ఇన్‌కార్ఫోరేటెడ్ ద్వారా అన్ని థీమ్ సాంగ్ తయారు కావడం విడుదల కావడం జరిగింది. ఆ తర్వాత, "ది బెస్ట్ ఆఫ్ డిటెక్టివ్ కానన్", "ది బెస్ట్ ఆఫ్ డిటెక్టివ్ కానన్ 2", "ది బెస్ట్ ఆఫ్ డిటెక్టివ్ కానన్ ～ది మూవీ థీమ్స్ కలెక్షన్～", మరియు "ది బెస్ట్ ఆఫ్ డిటెక్టివ్ కానన్ 3" పేరుతో బీయింగ్ ఇంక్ మూడు థీమ్ సాంగ్ కలెక్షన్లను విడుదల చేసింది.
కేస్ క్లోజ్డ్ ట్రేడింగ్ కార్డ్ ఆట అనేది ఒక సేకరించబడిన కార్డ్ ఆట ఇది "కేస్ క్లోజ్డ్" సిరీస్‌పై ఆధారపడి ఉంటంది. స్కోర్ ఎంటర్‌టైన్‌మెంట్ ద్వారా రూపొందించబడిన ఈ ఆట, 2005 జూన్ 29న అమెరికాలో ప్రచురించబడింది. ఈ ఆటను ఇద్దరు నుంచి ఆరుగురు మధ్యన ఆడవచ్చు. ఆటలో పాల్గొనే వారు మొదట తమకు కేటాయించబడిన డిటెక్టివ్‌లను ఉపయోగించి, సరైన ఆధారాల ద్వారా మూడు కేసులు విజయవంతంగా పూర్తి చేయాల్సి ఉంటుంది. అదేసమయంలో తమ ప్రత్యర్థి ఆటగాడి ప్రయత్నాలను అడ్డుకునేందుకు కూడా ఏకకాలంలో ప్రయత్నించాల్సి ఉంటుంది. ప్రత్యామ్నాయ మలుపులు తీసుకోవడానికి బదులుగా, ఒకే సమయంలో ప్రతి ఆటగాడు ఒక పూర్తి మలుపు యొక్క ప్రతి ఐదు దశల ద్వారా ఆడాల్సి ఉంటుంది.
2001లో, హిరోయుకి నిషిమోరి ద్వారా "చీకె ఏంజెల్‌"ను సొంతం చేసుకోవడంతో పాటు, షోనెన్ కోసం షోగకుకన్ మాంగా అవార్డును కూడా ఈ మాంగా గెల్చుకుంది. టాంకోబోన్ వ్యాల్యూమ్‌లు 120 మిలియన్ కాపీలకు పైగా అమ్ముడయ్యాయి.
గోషో అయోమా యొక్క కళా శైలిని ప్రశంసించిన మానియా.కామ్ సమీక్షకుడు ఎడ్వర్డ్ M. చావేజ్, మర్శమైన అంశాలతో నిండిన సిరీస్‌కి ఇది ఎలా సరిపోయిందని ఆశ్చర్యపోయారు. ఇందులోని నాటకీయత, ఉత్కంఠత, యాక్షన్, హాస్యం లాంటివి అన్ని వయసుల పాఠకులను ఆకర్షించడాన్ని ప్రస్తావించిన ఆయన, కథల్లోని వేగం, హాస్యం, నాటకీయతను ప్రశంసించారు. పాత్ర పేరు తరచూ మారిపోవడాన్ని విమర్శించిన ఆయన ఇది ఒక నిరాశపరిచే అంశమని మరియు విజ్ మీడియా యొక్క వెనకడుగు అని అన్నారు. IGNకు చెందిన A.E. స్పారో ఇందులోని కేసులను ప్రశంసించడంతో పాటు, ఈ కథ స్కూబే-డూ మరియు షర్లాక్ హోల్మెస్‌ల కలయిక లాగా ఉందని విశ్లేషించారు. కథలు బలవంతపెట్టనప్పటికీ, హత్యల కోసం నమ్మశక్యం కాని దుర్మార్గపు పథకాలను ఉపయోగించారని కామిక్‌బిన్.కామ్‌కు చెందిన లెరోయ్ డౌరెస్సెయాక్స్ అన్నారు.
TV అషహి నిర్వహించిన ఒక జాతీయ సర్వేలో భాగంగా, ప్రజాదరణలో ఈ సిరీస్‌ టాప్ ఆరవ స్థానంలో నిలిచింది.అలాగే, 2005లో నిర్వహించిన ఆన్‌లైన్ సర్వేలో ఎనిమిదవ స్థానం లోను, 2006లో నిర్వహించిన సర్వేలో ఇరవై-మూడవ స్థానం లోను నిలిచింది. 5వ వార్షిక టోక్యో యానిమే అవార్డుల పోటీలో భాగంగా, చలన చిత్రం విభాగంలో అవార్డును గెల్చుకుంది. యొక్క బ్లూ-రే డిస్క్, డిజిటల్ ఎంటర్‌టైన్‌మెంట్ గ్రూప్ జపాన్ ద్వారా బెస్ట్ ఇంటరాక్టివిటీ అవార్డును గెల్చుకుంది.
దీనికి లభించిన అత్యధిక ప్రజాదరణ కారణంగా, అనేక జపనీస్ ప్రభుత్వ సంస్థలు ప్రభుత్వ విధానాల ప్రోత్సాహం కోసం ఈ సిరీస్‌ను ఉపయోగించుకున్నాయి. 34వ G8 సదస్సును పరిచయం చేసేందుకు మరియు సాధారణ నేర పోరాటాన్ని ప్రోత్సహించేందుకు ఈ రకమైన విధానాన్ని అనుసరించారు. జపాన్ పోస్ట్ యొక్క ఆరవ వాయిదాలో "కేస్ క్లోజ్డ్" దర్శనమిచ్చింది, "యానిమే కథానాయకులు, కథానాయికలు" జ్ఞాపకార్థ స్టాంప్ సిరీస్, 2006 ఏప్రిల్ 3న విడుదలైంది. జిమ్మీ కుడో, కానన్ ఎడోగవ, మరియు రాచెల్ మోర్ విగ్రహాలు హొకుయి, తోత్తోరీలలో ఏర్పాటయ్యాయి.